**Biharkeresztes Város Önkormányzata Képviselő-testületének …/2025. (…..) önkormányzati rendelete**

**a helyi iparűzési adóról szóló 24/2015. (XII. 17.) önkormányzati rendelet módosításáról**

[1] A rendelet célja, hogy a településen működő egészségügyi ellátórendszerben dolgozók megbecsülésének kifejezésre juttatása érdekében a háziorvos vállalkozó számára megállapított adómentesség feltételéül megszabott iparűzési adóalap határértéke a helyi adókról szóló 1990. évi C. törvény 39/C. § (3) bekezdése szerinti összegben kerüljön meghatározásra.

[2] Biharkeresztes Város Önkormányzat Képviselő-testülete az Alaptörvény 32. cikk (1) bekezdés a) pontjában, valamint a helyi adókról szóló 1990. évi C. törvény 1. § (1) bekezdésében és a 6. § c) pontjában kapott felhatalmazás alapján, Biharkeresztes Város Önkormányzat Szervezeti és Működési Szabályzatáról szóló 7/2024. (X. 3.) önkormányzati rendelet 42. § (1) bekezdés b) pontjában biztosított véleményezési jogkörében eljáró Biharkeresztes Város Önkormányzata Ügyrendi és Pénzügyi Bizottsága véleményének kikérésével a következőket rendeli el:

**1. §**

A helyi iparűzési adóról szóló 24/2015. (XII. 17.) rendelet 2. §-a helyébe a következő rendelkezés lép:

**„2. §**

*Mentes az adófizetése alól az a háziorvos vállalkozó, akinek vállalkozási szintű iparűzési adóalapja az adóévben nem haladja meg a 40 millió forintot.*”

**2. §**

Ez a rendelet 2025. november 21-én lép hatályba, és a hatálybalépést követő napon hatályát veszti.

**Dani Béla Péter sk. Dr. Köstner Dávid sk.**

polgármester jegyző

**Záradék**:

A rendelet hirdetőtáblán való kifüggesztéssel kihirdetve: 2025 év november hó ….. napján.

**Dr. Köstner Dávid**

jegyző

Végső előterjesztői indokolás

JOGSZABÁLYTERVEZET INDOKOLÁSA

*(a jogalkotásról szóló 2010. évi CXXX. törvény 18. § szerint)*

Biharkeresztes Város Önkormányzata a háziorvos vállalkozó adómentességét a helyi iparűzési adóról szóló 24/2015. (XII. 17.) önkormányzati rendeletében szabályozza.

**1. §-hoz**

A háziorvos vállalkozó adómentességét tartalmazza, mely megemelkedik 40 millió forintra.

**2. §-hoz**

Hatálybaléptető és hatályon kívül helyező rendelkezések.

**\* \* \***

Az indokolás közzététele megtörténik az előterjesztés közzétételével.